Mónosbél Község Önkormányzat Képviselő-testülete

3345 Mónosbél, Kossuth L. u. 3. Tel.:554-087

Jegyzőkönyv

Készült: Mónosbél Községi Önkormányzat Képviselő-testületének 2013. november 19. napján 15.00 órakor megtartott rendkívüli üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Napirend

1. „Szabványos játszótér, sportpálya és park” tárgyú pályázathoz hitelfelvétel
2. Pályázati lehetőség kistérségi közlekedési szolgáltatás fejlesztésére
3. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 87/2013.(XI.19.) | „Szabványos játszótér, sportpálya és park” tárgyú pályázathoz hitelfelvétel | 2013. november 30. |
| 88/2013.(XI.19.) | Pályázati lehetőség kistérségi közlekedési szolgáltatás fejlesztésére | 2013. november 30. |
| 89/2013.(XI.19.) | Magánszemély kommunális adójának tervezése | 2013. november 30. |

Mónosbél, 2013. november. 19.

Varga Sándorné Fehér Lászlóné

polgármester címzetes főjegyző

**Jegyzőkönyv**

Készült: Mónosbél Községi Önkormányzat Képviselő-testületének 2013. november 19.

napján 15.00 órakor megtartott rendkívüli üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Jelen vannak: Varga Sándorné polgármester

Antal József alpolgármester

Csegezi Gyula testületi tag

Nem jelent meg: Jaksa Mihályné testületi tag

Ménkű Ildikó testületi tag

Hivatalból jelen van: Fehér Lászlóné címzetes főjegyző

Jegyzőkönyvvezető: Patai József

Varga Sándorné polgármester

Köszönti a képviselő-testületi tagokat, és Fehér Lászlóné címzetes főjegyzőt.

A jelenléti ív alapján megállapítja, hogy az 5 fő képviselő-testületi tag közül 3 fő megjelent, a döntéshozatalban résztvevők száma: 3 fő, az ülést határozatképesnek nyilvánítja és megnyitja.

Javaslatot tesz a napirendek alábbi sorrendben történő megtárgyalására:

1. „Szabványos játszótér, sportpálya és park” tárgyú pályázattal hitelfelvétel
2. Pályázati lehetőség kistérségi közlekedési szolgáltatás fejlesztésére
3. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 3 igen szavazattal elfogadta.

1. Napirend

„Szabványos játszótér, sportpálya és park” tárgyú pályázattal hitelfelvétel.

Varga Sándorné polgármester

Tájékoztatja a képviselő-testület tagjait a hitelfelvétel részleteiről és javasolja, hogy ne a teljes összeget vegyék fel, ha nem csak egy részét, az Agria Bélapátfalva Takarékszövetkezettől. Valamint elmondja, hogy 10mFt-ig a hitelfelvétel nem engedélyköteles.

Kéri a képviselő-testület tagjait, hogy mondják el kérdéseiket, észrevételeiket a hitelfelvétellel kapcsolatban.

Antal József alpolgármester

A következő hitelfelvétel már meghaladja, a 10mFt-ot, akkor arra már kell engedély.

Varga Sándorné polgármester

Igen a következő hitelfelvételre már kell engedély, de arra már több időnk lesz és következő évtől lehet még 1% engedményt kapnánk, ha az Agria Bélapátfalva Takarékszövetkezethez vinnénk át az önkormányzat számláját.

Mivel több kérdés, észrevétel nem volt, kéri a képviselő-testület tagjait, hogy szavazzanak a „Szabványos játszótér, sportpálya és park” tárgyú pályázattal kapcsolatos hitelfelvételről az Agria Bélapátfalva Takarékszövetkezettől.

A döntéshozatalban részvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el.

**87/2013.(XI.19.) sz. Képviselő-testületi határozat**

## Mónosbél Község Önkormányzatának Képviselő-testülete úgy döntött, hogy az Európai Mezőgazdasági Vidékfejlesztési Alapból a falumegújításra és –fejlesztésre LEADER Helyi akciócsoportok közreműködésével 2012-től nyújtandó támogatások jogcímre benyújtott, 2108771411 azonosító számú, Szabványos játszótér/Sportpálya és park elnevezésű pályázat önerejének kifizetésére 10 millió Ft hitelt kíván felvenni az AGRIA Takarékszövetkezet Bélapátfalva, Május 1.u. 2/a. szám alatti pénzintézettől.

## A hitel fedezetéül felajánlott ingatlanok:

* Polgármesteri Hivatal Mónosbél, Kossuth.u.3. - 52 hrsz.
* Kastélykert Mónosbél, Béke u. – 262/5 hrsz.

## A Képviselő-testület felhatalmazza a polgármestert a szerződés aláírására.

Határidő: 2013. november 30.

Felelős: Varga Sándorné

polgármester

1. Napirend

Pályázati lehetőség kistérségi közlekedési szolgáltatás fejlesztésére.

Varga Sándorné polgármester

Tájékoztatja a képviselő-testület tagjait, hogy lehetőség nyílik pályázni kistérségi közlekedési szolgáltatás fejlesztésére.

Kéri a képviselő-testület tagjait, hogy mondják el kérdéseiket, véleményeiket a pályázattal kapcsolatban.

Csegezi Gyula képviselő-testületi tag

Mennyi a maximum összeg, ami meg van határozva a pályázatban?

Antal József alpolgármester

A mikrobusz milyen férőhelyszámú kell, hogy legyen?

Varga Sándorné polgármester

Mikrobusz esetén a keret maximum 10mFt lehet. Olyan, mint a Gyermek Otthonnak van a Ford, ami 9 személyes. A pályázatban csak új gépjárműre lehet pályázni.

Mivel több kérdés, vélemény nem volt, kéri a képviselő-testület tagjait, hogy szavazzanak a kistérségi közlekedési szolgáltatás fejlesztéséről szóló pályázatról.

A döntéshozatalban résztvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el.

**88/2013.(XI.19.)Képviselő-testületi határozat**

Mónosbél Községi Önkormányzat Képviselő-testülete úgy döntött, hogy pályázatot nyújt be „az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére 2013-tól igénybe vehető támogatások igénylésére. A Képviselő-testület felkéri a polgármestert a szükséges intézkedések megtételére és felhatalmazza a pályázat aláírására.

Határidő: 2013. november 30.

Felelős: Varga Sándorné

polgármester

1. napirend

Egyéb ügyek, indítványok

Varga Sándorné polgármester

Tájékoztatja a képviselő-testület tagjait, a PEVIK Kft-től kapott levélről és elmondja, hogy ha továbbra is az önkormányzat fizeti a szemétszállítási díjat, akkor a telefonbeszélgetés alapján megmarad a 7-8%-os kedvezmény. Ismerteti a képviselő-testület tagjaival a kommunális adóval kapcsolatos intézkedéseket és javasolja, hogy a kommunális adó mértéke maradjon a 2013. évi 18eFt.

Kéri a képviselő-testület tagjait, hogy mondják el kérdéseiket, véleményeiket a kommunális adóval kapcsolatban.

Mivel kérdés, vélemény nem volt, kéri a képviselő-testület tagjait, hogy szavazzanak a kommunális adó összegéről.

A döntéshozatalban résztvevők száma 3 fő.

Mónosbél Községi Önkormányzat Képviselő-testülete 3 igen szavazattal az alábbi határozatot fogadta el.

**89/2013. (XI.19.) sz. Képviselő-testületi határozat**

Mónosbél Községi Önkormányzat Képviselő-testülete elfogadja, hogy a magánszemélyek kommunális adóját 2014. évre nem tervezi megemelni.

Határidő: 2013. november 30.

Felelős: Varaga Sándorné

polgármester

Varga Sándorné polgármester

Tájékoztatja a képviselő-testület tagjait, hogy a következő ülésen módosítani kell a szociális rendeletet. Meg kell benne jelölni a szociális célú tűzifa jövedelem határát. A kapott 8 m3 tűzifa, majd annak alapján kerül kiosztásra. Beszélt az Egererdő vezetőjével, aki elmondta, hogy Mónosbél környékén van fakitermelés és, hogy a közelből fogják megkapni a már említett fa mennyiséget.

Mivel más ügy, indítvány nem merült fel, megköszöni a Képviselő-testület tagjainak az ülésen való részvételét, az ülést bezárja.

K. m. f.

Varga Sándorné Fehér Lászlóné

polgármester címzetes főjegyző